"Libertate“ vopsită pe blocuri. Uite cum transformă doi artiști din Craiova clădirile mohorâte.
Doi artişti din Craiova înveselesc clădirile mohorâte cu picturi stradale vesele. În cinci zile, artiştii au vopsit faţada unui bloc cu patru etaje din centrul oraşului. Artiştii folosesc o vopsea specială despre care spun că absoarbe carbonul.
Când griul betoanelor ţi se pare trist şi deprimant, uite cum poţi să trăieşti ca într-un cartier rezidenţial vesel din Beverly Hills. Pictezi natură veselă pe clădiri.Cătălin şi Florin, doi tineri artişti din Craiova, s-au gândit să dea puţină culoare zonei. Cum au primit "verde“ la ieşit din casă, s-au apucat să "înverzească“ pereţii clădirilor. În nici o săptămână, au transformat faţada unui bloc de patru etaje într-un peisaj pitoresc.Cătălin Moraru, artist: "Este o vopsea airlite italiană care purifică aerul din jur, practic vopseaua reţine carbonul din jur, îl absoarbe ca un burete şi la prima ploaie pictura respectivă ar fi spălată de ploaie“.Adela şi Alex sunt fascinaţi de privelişte ori de câte ori trec prin zonă și privesc cu admirație creația celor doi artiști.Adela, locuitor al Craiovei: "Mi se pare foarte interesant conceptul de om în cadrul naturii, culorile verzi care se integrează, eu zic armonios, printre aceste clădiri puţin prăfuite.“Alex, trecător: "Un «vibe» pozitiv. Libertate. Simt că pot scăpa de tot ce mă apasă“.